དེ་ཡང་ངོས་ལ་མཚོན་ན་རང་ལོ་༡༦སོན་སྐབས་རང་དབང་བྲལ་སོང་།སྐབས་དེར་བོད་ནང་གི་གནས་སྟངས་ཧ་ཅང་དཀའ་ལས་ཁག་པོ་ཞིག་གི་ངང་གནས་ཡོད།དེ་ནས་རང་ལོ་༢༤སླེབས་མཚམས་རྒྱལ་ཁབ་ཤོར་བ་རེད།དཀའ་སྡུག་ཧ་ཅང་མྱངས་ཡོད།འོན་ཀྱང་།དུས་སྐབས་དེ་དག་རིང་རྒྱ་གར་གྱི་གནའ་བོའི་འཚེ་མེད་ཞི་བའི་ལྟ་གྲུབ་ཀྱིས་མཚོན་ལེགས་བཤད་དེ་དག་གིས་བསམ་བློ་དེ་ཙམ་མ་འཁྲུག་པར་ཞི་བདེ་ཡོང་རྒྱུར་ཕན་ཐོགས་ཧ་ཅང་བྱུང་།དཀའ་ངལ་ཅན་གྱི་དུས་སྐབས་དེ་དག་ལ་གདོང་ལེན་བྱེད་སྐབས་རྒྱ་གར་གྱི་གནའ་བོའི་ཨ་ཧིམ་སཱ་ཞེས་འཚེ་མེད་ཞི་བའི་ལྟ་གྲུབ་དེས་ཕན་ཐོགས་ཧ་ཅང་བྱུང་།ལོ་རྒྱུས་ཐོག་ནས་བརྗོད་ན་ལེགས་བཤད་དེ་དག་ཡོངས་རྫོགས་རྒྱ་གར་འཕགས་པའི་ཡུལ་ནས་བྱུང་བ་ཞིག་རེད།དེར་བརྟེན་ལེགས་བཤད་དེ་དག་ཁྱེད་ཚོའི་ལེགས་བཤད་རེད།